Det fastslår HK/Kommunal Nordjylland, som har forhandlet fratrædelsesaftalen for den pågældende afdelingsleder. - Fratrædelsesaftalen, der er indgået i enighed, har ikke baggrund i Serritslev-sagen, siger faglig konsulent i HK/Kommunal Nordjylland Steen Hvidberg. - Det er vores klare opfattelse, at ansvaret for behandlingen af Serritslev-sagen er placeret på langt et højere niveau - end på afdelingsplan - i Brønderslev Kommune, påpeger han. HK Kommunal Nordjylland ønsker ikke at kommentere fratrædelsessagen yderligere. Det sker med henvisning til en aftale mellem parterne om ikke at diskutere sagen i pressen.

Referat:
Det er ikke korrekt, når børne- og kulturdirektør i Brønderslev Kommune Henning Riisager i dag er citeret for at kæde det sammen med Serritslev-sagen, at en afdelingsleder i kommunens børne- og familieafdeling er fratrådt sin stilling.